Светослав Иванов
Поръсиха листата в парка…

chitanka.info

Поръсиха листата в парка

косите ти… Обичам да се смееш!

Сред тази есен:

                — сиви облаци,

                                в червено

дърветата облечени… Да виждам

усмивката ти.

                В алеите да скитат

сред падналата шума — твойте стъпки.

И нека да ни лаят разни кучета!

И нека ни проклинат зли очички!

Нима не бе красиво лятото,

и още по-красива — есента ни?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.